text: পুরকুইল বাংলাদেশের পূর্ব-মধ্যাঞ্চলের একটি গ্রাম। এটি চট্টগ্রাম বিভাগের ব্রাহ্মণবাড়িয়া জেলার কসবা উপজেলার মেহারী ইউনিয়নের অন্তর্ভুক্ত।
  
  জনউপাত্ত 
  ২০১১ সালের আদমশুমারি অনুযায়ী পুরকুইল গ্রামের মোট জনসংখ্যা ৬৫০ জন। গ্রামের সকলেই ইসলাম ধর্মাবলম্বী।
  
  ভৌগোলিক অবস্থান 
  পুরকুইল গ্রামের পাশ দিয়ে রাজার খাল নামে একটি খাল প্রবাহিত হয়। এছাড়া তিতাস নদীর একটি শাখা গ্রামের অনতিদূর দিয়ে প্রবাহিত।
  
  সীমানা 
  এই গ্রামের পূর্ব দিকে মেহারী ইউনিয়ন ভুক্ত খেওড়া গ্রাম, পশ্চিমে ঈশান নগর গ্রাম, উত্তরে যমুনা গ্রাম এবং দক্ষিণ দিকে বাহার আটা ও চৌবেপুর গ্রাম অবস্থিত।
  
  শিক্ষা ও সংস্কৃতি 
  গ্রামে "পুরকুইল গাউছিয়া হাবিবিয়া ফাজিল মাদরাসা" নামক একটি ফাজিল মাদ্রাসা রয়েছে। এছাড়াও দুটি হাফিজিয়া মাদ্রাসা রয়েছে।
  
  পুরকুইল গ্রামে মুসলমান সম্প্রদায়ের জন্য তিনটি মসজিদ ও দুইটি ইদগাহ রয়েছে। মাদ্রাসা প্রাঙ্গণে একটি কবরস্থান সহ মোট ৩টি কবরস্থান রয়েছে। এছাড়া একটি বাজার গ্রামে রয়েছে।
  
  তথ্যসূত্র 
  
  বিষয়শ্রেণী:ব্রাহ্মণবাড়িয়া জেলার গ্রাম 
  বিষয়শ্রেণী:কসবা উপজেলা
  বিষয়শ্রেণী:বাংলাদেশের গ্রাম
title: পুরকুইল